
Narva Linnavalitsus võtab vastu protokollilise otsuse:

1. Taotleda Narva Linnavolikogult „Narva Linnavolikogu 26.02.2015 määruse nr 4
      „Narva linna Sotsiaalabiameti põhimäärus“ muutmine“ vastuvõtmist vastavalt lisatud
      Narva Linnavolikogu määruse eelnõule.
2. Volitada Narva linna Sotsiaalabiameti direktorit, linnavalitsuse liiget Jelena Vassiljevat  kandma ette eelnimetatud küsimust Narva Linnavolikogu istungil.
  Jelena Golubeva

  linnapea ülesannetes                                                           Juriidilise ja personaliteenistuse juhataja

EELNÕU
NARVA LINNAVOLIKOGU

MÄÄRUS

Narva Linnavolikogu 26.02.2015 määruse nr 4
„Narva linna Sotsiaalabiameti põhimäärus“ muutmine

Määrus kehtestatakse kohaliku omavalitsuse korralduse seaduse § 22 lõike 1 punkti 34,                         Narva linna põhimääruse punkti 10.2.1 ning haldusmenetluse seaduse § 64 lõike 1 ja § 68 lõike 2 alusel.
Linnavolikogu määrab:
§ 1. Teha Narva Linnavolikogu 26.02.2015 määruses nr 4 „Narva linna Sotsiaalabiameti põhimäärus“ (edaspidi määrus) järgmine muudatus:

Määruse § 5 lõiget 2 muudetakse ja sõnastatakse järgmiselt: 
„(2) Direktori nimetab ametisse ja vabastab ametist linnavalitsus linnapea ettepanekul.                   Ameti direktor allub linnapeale.“.
§  2. Määrus jõustub seadusega sätestatud korras.
Irina Janovitš
Narva Linnavolikogu esimees
Õiend 

Narva Linnavolikogu määruse „Narva Linnavolikogu 26.02.2015 määruse nr 4

„Narva linna Sotsiaalabiameti põhimäärus“ muutmine“ eelnõu juurde

Kohaliku omavalitsuse korralduse seaduse § 22 lõike 1 punkti 34 kohaselt kuulub volikogu ainupädevusse valla või linna ametiasutuse ja valla või linna ametiasutuse hallatava asutuse moodustamine, ümberkorraldamine ja tegevuse lõpetamine ning ametiasutuse põhimääruse kinnitamine. Narva linna põhimääruse punkti 10.2.1 järgi linna ametiasutuse moodustamise ja põhimääruse ning selle muudatused kinnitab linnavalitsuse ettepanekul linnavolikogu.
Kehtiva Narva linna Sotsiaalabiameti põhimääruse § 5 lõike 2 kohaselt direktori nimetab ametisse ja vabastab ametist linnapea vastavalt avaliku teenistuse seadusele.
Sellest tulenevalt tuleb Narva linna Sotsiaalabiameti põhimäärus viia vastavusse eelnimetatud õigusaktidega, sh täpsustada, et direktori nimetab ametisse ja vabastab ametist linnavalitsus linnapea ettepanekul ja ameti direktor allub linnapeale.
Narva linna Sotsiaalabiamet taotleb Narva Linnavolikogu 26.02.2015 määruse nr 4 „Narva linna Sotsiaalabiameti põhimäärus“ muutmist.

Jelena Vassiljeva

direktor

A. Ivanov

peaspetsialist 

